Junior Hoilett

Junior Hoilett (õieti David Wayne Hoilett; sündinud 5. juunil 1990 Bramptonis Ontarios) on Kanada jalgpallur, kes mängib äärepoolkaitsjana Šotimaa kõrgliigaklubis Aberdeen ja Kanada jalgpallikoondises.

Ta alustas klubikarjääri Inglismaal Blackburn Roversis, mille noorteakadeemiaga liitus ta 2003. aastal. Kuna ta ei saanud Suurbritannias mängimiseks tööluba, alustas ta täiskasvanuna karjääri Saksamaal, mängides hooajal 2007–08 laenul Saksamaa esiliiga klubis Paderbornis ja järgmisel hooajal St. Paulis. Blackburn Roversis tegi ta Inglismaa kõrgliigas debüüdi hooajal 2009–10. Esimese liigavärava lõi ta 23. jaanuaril 2011 mängus West Bromwich Albioni vastu.

2012. aasta juulis liitus ta Queens Park Rangersiga, kus mängis neli hooaega, millest kaks Premier League'is. 2016. aasta oktoobris sõlmis ta lepingu Inglismaa esiliiga klubiga Cardiff City."Cardiff City boss Neil Warnock signs Junior Hoilett as he immediately bolsters his Bluebirds team". WalesOnline. 6.10.2016. Vaadatud 24.1.2019 Hooajal 2017–18 tegi ta oma senise karjääri edukaima hooaja, kui lõi liigas üheksa väravat ja aitas Cardiff Cityl tõusta Inglismaa kõrgliigasse.

2021. aasta augustis sõlmis ta üheaastase lepingu Inglismaa esiliigaklubiga Reading."JUNIOR HOILETT SIGNS FOR ROYALS". readingfc.co.uk. Reading F.C. 19.8.2021. Vaadatud 29.1.2022 2022. aasta juulis pikendas ta Readingiga lepingut ühe aasta võrra.

2023. aasta septembris sõlmis ta kuni aasta lõpuni lepingu Major League Socceri (MLS) klubiga Vancouver Whitecaps. 2024. aasta veebruaris liitus ta Šotimaa klubiga Aberdeen.

Debüüdi Kanada jalgpallikoondises tegi Hoilett 13. oktoobril 2015 mängus Ghana vastu. Esimese värava lõi ta koondise särgis 20. juulil 2017 CONCACAF Gold Cupi veerandfinaalis Jamaica vastu. Ta on kuulunud Kanada koondisse ka 2019., 2021. ja 2023. aasta CONCACAF Gold Cup'il ning 2022. aasta maailmameistrivõistlustel.

Hoilettil oli võimalus hakata koondises esindama Jamaicat, kuna mõlemad tema vanemad on Jamaica päritolu."Hoilett: I've made it at Blackburn Rovers the hard way". Lancashire Telegraph. 8.3.2010. Vaadatud 24.1.2019

 Viited 

 Välislingid 

Kategooria:Kanada jalgpallurid
Kategooria:Blackburn Rovers FC mängijad
Kategooria:FC St. Pauli jalgpallurid
Kategooria:Queens Park Rangers FC mängijad
Kategooria:Cardiff City FC jalgpallurid
Kategooria:Reading FC mängijad
Kategooria:Premier League'i mängijad
Kategooria:The Championshipi mängijad
Kategooria:Major League Socceri mängijad
Kategooria:Sündinud 1990